text: 85-årig knallertkører død af sine kvæstelser
  24 juli 2015 kl. 18.23
  Ville lave en U-vending, men overså en motorcykel
  Den 85-årige knallertkører, der fredag eftermiddag kørte ud foran en motorcyklist på Haderslevvej syd for Gram, er død af sine kvæstelser. Det oplyser Syd- og Sønderjyllands Politi.
  - Han kører ud på Haderslevvej fra en sidevej uden at overholde sin ubetingede vigepligt. Og så kører motorcyklen ind i ham, siger vagtchefen ved Syd- og Sønderjyllands Politi til TV SYD.
  Den 69-årige mand, der kørte motorcyklen er ikke kommet alvorligt tilskade ved ulykken.
  